  Майя Бывальцева 22-тӥ инвожое, Буре ваён но кайгырон нуналэ, Удмуртилэн тӧроез Александр Бречалов Быдӟым Атыкай ож аръёсы Ижысь госпитальёсын яраоссылэсь кулэмъёслы ожгар синпелет доры сяськаос понӥз. Со сярысь улосвыл тӧролэн но кивалтэтлэн пресс-службазы ивортӥз. Ижысь Удмурт урамысь Уйпал шайвылын госпитальёсын кулэм 300-лэсь трос ожгарчиос ватэмын Быдӟым тылож аръёсы 365 сюрслэсь трос Удмуртиын улӥсьёс фронтэ кошкизы. Тросэз ӧз берытске. Батыръёсты котьку тодамы возёмы Александр Бречалов, Удмуртилэн тӧроезВатсалом, Ижкарысь госпитальёсын быремъёсты Нагорной шайвылын но ватылӥзы. Отын озьы ик мемориал кылдытэмын. Тодэ вайытом, Буре ваён но кайгырон нуналлы сӥзем ужрадъёс быдэс Удмуртиын ортчо. Ижкарын соос 21-тӥ инвожое кутскизы. Вормон скверын сюсьтылъёслэсь синпелет кылдытӥзы, озьы ик Дмитрий Шостаковичлэн «Лениградской» симфониез чузъяськиз.  Тегъёс: Ижкар Удмуртия БыдӟымАтыкайож буреваён АлександрБречалов  